बंद का जिले में रहा आंशिक असर
रामगढ़| स्थानीयनीति लागू करने की मांग को लेकर मंगलवार को बुलाए गए झारखंड बंद का आंशिक असर रहा। कुरमी जागृति मंच के सदस्य सुबह थोड़ी देर के लिए सड़क पर उतरे। इस दौरान सदस्यों ने सुभाष चौक के समक्ष प्रदर्शन के बाद शहर के गोलारोड, लोहार टोला रोड, थाना चौक, मेनरोड, चट्टी बाजार, बाजारटांड़ आदि स्थानों में घूम-घूम कर दुकानों को बंद कराया। इसके बाद रामगढ़ थाना के इंस्पेक्टर गोपीनाथ तिवारी ने कुरमी जागृति मंच के सदस्याें को समझा-बुझाकर शहर की दुकानों को खुलवाया। वहीं मंगलवार की साप्ताहिक बंदी घोषित होने के कारण अधिकांशत: दुकानदारों ने अपनी दुकानों को बंद रखा। बंद करानेवालों में मुख्य रूप से द्वारिका प्रसाद, चिंतामनी पटेल, अरविंद महतो, देवा महतो, भीम महतो, अमित पटेल, विजय शामिल थे।
hin_Deva hin_Deva